Veikkausliiga

Veikkausliiga on Suomen jalkapallon korkein sarjataso. Veikkausliigassa pelaa 12 joukkuetta. Sarjaan nousemista ja putoamista ohjaa Suomen jalkapallon sarjajärjestelmä. Sarjakaudet pelataan yleensä huhti-marraskuun välisenä aikana. Kukin joukkue pelaa kahdentoista joukkueen kaksinkertaisen runkosarjan, jonka jälkeen kuusi parhaiten sijoittunutta pelaa kaksinkertaisen mestaruussarjan ja jälkimmäiset kuusi joukkuetta yksinkertaisen karsintasarjan. Sarjan voittaja saa paikan UEFAn Mestarien liigan karsintaan ja toiseksi sekä kolmanneksi sijoittuneet saavat paikan Konferenssiliigaan. Sarjassa viimeiseksi sijoittunut joukkue putoaa Ykkösliigaan ja toiseksi viimeinen karsii paikasta Ykkösliigan nousukarsinnan voittaneen joukkueen kanssa.

Veikkausliiga muodostettiin vuonna 1990 seurajohtoiseksi pääsarjaksi ja se on tunnettu vuodesta 1992 sen pääsponsorin, Veikkauksen, mukaisesti. Veikkausliiga on seurojen hallinnoima organisaatio, joka hallinnoi miesten jalkapalloilun pääsarjaa ja sen kaupallisia oikeuksia. Suomen Palloliitto vastaa sarjan lisenssijärjestelmästä, erotuomariasioista sekä kurinpitoasioista. Veikkausliigan toimitusjohtajana on marraskuusta 2010 lähtien toiminut Timo Marjamaa ja hallituksen puheenjohtajana marraskuusta 2020 lähtien Kaarlo Kankkunen.

Veikkausliiga on kesälajien suosituin palloilusarja ja Suomen toiseksi suosituin palloilusarja jääkiekon SM-liigan jälkeen. Veikkausliigan yleisökeskiarvo on ollut viime vuosina nousussa ja kaudella 2024 yleisökeskiarvo oli noin 3 000 katsojaa ottelua kohden. Veikkausliigan televisiointi-oikeudet ovat Nelonen Medialla ainakin vuoteen 2027 saakka, joka lähettää kaikki ottelut Ruutu-palvelussa. Yle Urheilu näyttää kanavillaan vähintään 6–7 ottelua kaudessa.

Veikkausliigassa on pelannut sarjan perustamisen jälkeen 43 jalkapalloseuraa. Sarjan 35. kautena mestaruuden on voittanut useimmiten Helsingin Jalkapalloklubi (17 kertaa). HJK:n lisäksi mestaruuden on voittanut kymmenen seuraa: Haka (5), Kuopion Palloseura (3), Tampere United (3), FC Jazz (2), FC Kuusysi (1), TPV (1), MyPa (1), FC Inter Turku (1), Seinäjoen Jalkapallokerho (1) ja IFK Mariehamn (1). Ainoastaan HJK on pelannut jokaisella Veikkausliiga-kaudella. Veikkausliiga sijoittuu vuosien 2020–2025 UEFA:n maapisterankingissa eurooppalaisten sarjojen keskinäisessä vertailussa sijalle 38.

 Historia 

 Sarjan perustaminen (1990–1991) 
Seurojen johtaman jalkapallosarjan perustamista pohdittiin ensimmäisen kerran 1970-luvun lopulta lähtien. Sarjan esikuvana toimi menestyksekkääksi osoittautunut jääkiekon SM-liiga. Sarjahanke konkretisoitui 20. maaliskuuta 1989 kun Suomen Palloliiton ja SM-seurat ry:n välillä kirjoitettiin sopimus Jalkapalloliiga ry:n perustamisesta.

Sarja aloitti toimintansa kaudella 1990 nimellä Futisliiga. Uuden sarjan myötä sarjaan tulivat mukaan runkosarjan jälkeen pelattavat pudotuspelit. Sarjan kaksiosaisessa loppuottelusarjassa pelasivat 1980-luvulta tutut kestomenestyjät Helsingin Jalkapalloklubi ja Lahden FC Kuusysi, jotka vuorottelivat mestareina seuraavina vuosina. HJK voitti ensimmäisen liigamestaruuden ja seuraavana vuonna oli puolestaan Kuusysin vuoro. Kauden 1992 päätteeksi voittaja oli jälleen HJK.

 Muotoutuminen Veikkausliigaksi (1992–2000) 
Kauden 1991 jälkeen sarjan pääsponsoriksi tuli Veikkaus, jonka nimi on tästä lähtien ollut osa suomalaisen miesten jalkapallon pääsarjaa. HJK:n rinnalle 1990-luvun merkkitekijöiksi nousivat porilainen FC Jazz ja anjalankoskelainen MyPa. MyPa nousi Veikkausliigaan kaudeksi 1992, jolloin seuraa tähdittivät valmentaja Harri Kampman sekä tulevat suomalaisen jalkapalloilun ikonit Jari Litmanen ja Sami Hyypiä.

Brasilialaistähdillä vahvistunut FC Jazz voitti mestaruudet vuosina 1993 ja 1996. Porilaisten mestaruusvuosien väliin mahtui TPV:n yllätysmestaruus vuonna 1994 ja FC Hakan mestaruus vuonna 1995. Kaikkina näinä neljänä vuotena hopeaa otti MyPa. Erityisesti TPV:n voittoa on pidetty sensaatiomaisena ja osoituksena henkisen valmennuksen merkityksestä, sillä seuran pelaajamateriaalia pidettiin varsin tavanomaisena, minkä lisäksi seura oli menettänyt edellisen kauden kaksi suurinta pelaajansa paikalliskilpailijalleen. Kausien 1995 ja 1996 päätteeksi hallitseva mestari putosi Ykköseen. Näin kävi sekä TPV:lle ja yllättäen myös Hakalle, vaikka joukkueessa pelasivat sarjan parhaimmistoon kuuluvat Valeri Popovitš ja Oleg Ivanov.

Kaudella 1997 Suomen mestaruuden voittanut HJK selviytyi vuonna 1998 ensimmäisenä suomalaisseurana Mestarien liigaan. HJK pelasi Mestarien liigassa Benficaa, Kaiserslauternia ja PSV Eindhovenia vastaan. Joukkueessa pelasivat muun muassa Valioliigaan myöhemmin siirtyneet Mikael Forssell ja Aki Riihilahti. Kotimaassa valtikan otti kuitenkin FC Haka. Haka palkkasi valmentajakseen Keith Armstrongin ja nousi kaudeksi 1998 takaisin pääsarjaan voittaen tämän jälkeen kolme mestaruutta putkeen vuosina 1998–2000. Tähän ei yksikään seura aiemmin ollut pystynyt. MyPa puolestaan otti kolme peräkkäistä pronssia vuosina 1999–2001.

Eräs 1990-luvun lopun puhutumpia tapauksia oli helsinkiläisen lähiöseuran PK-35:n nousu Pasi Rautiaisen valmentamana neljän kauden aikana Kolmosesta Veikkausliigaan kaudeksi 1998. Syksyllä 1998 liikemies Hjallis Harkimo osti joukkueen, joka nimettiin uudelleen FC Jokereiksi. Samalla Harkimo aloitti Töölön jalkapallostadionin suunnittelun ja rakentamisen. Jokereiden tähtijoukkue putosi kuitenkin pääsarjasta kauden 2001 päätteeksi ja vuonna 2003 seura päätyi HJK:n omistukseen.

 Tamperelaisten menestyskausi (2001–2007) 
2000-luvun alussa merkittävä kehitysaskel oli Veikkausliigan ja Suomen Palloliiton välisen työnjaon selkiyttäminen vuonna 2001. Uuden sopimuksen mukaisesti seurojen hallinnoima Veikkausliiga sai oikeuden neuvotella itsenäisesti markkinointi- ja televisiointioikeuksista. Palloliiton vastuulle puolestaan jäi sarjajärjestelmän ja seurojen osallistumisoikeuden hallinnointi. 2000-luvun alussa Veikkausliigan merkkitekijäksi nousi Tampereen Ilveksen ja TPV:n fuusiona syntynyt Tampere United. Tamperelaisseura voitti vuosien 2001–2007 välisenä aikana Suomen mestaruudet vuosina 2001, 2006 ja 2007 sekä yhteensä kuusi SM-mitalia.

Tamperelaisten mestaruusvuosien väliin mahtui HJK:n tuplamestaruus Keith Armstrongin valmentamana kausilla 2002 ja 2003. Armstrongin entinen seura Haka palasi mestariksi ja vuonna 2005 MyPa saavutti viimein mestaruuden edellisinä vuosina voittamansa kahdeksan mitalin huipennnukseksi. Kaudella 2005 Veikkausliigan ympärillä kuohui erityisesti AC Allianssin talousvaikeuksien johdosta. Seuran omistajaksi tullut belgialais-kiinalainen liikemiesryhmä osoittautui vedonlyöntihuijareiksi. Seuran valmentaja ja ulkomaalaispelaajat järjestivät tahallisen tappion Hakaa vastaan heinäkuussa 2005. Seuran ympärille kehittynyt vyyhti johti lopulta seuran sulkemiseen pois sarjasta tammikuussa 2006.

 Helsinkiläisten kultakausi (2008–2014) 
Kauden 2008 päätteeksi Veikkausliigaan saatiin kokonaan uusi mitalikolmikko, kun turkulainen FC Inter voitti mestaruuden, pari vuotta aikaisemmin liigaan noussut espoolainen FC Honka otti hopeaa ja FC Lahti otti pronssia. Erityisesti Hongasta suunniteltiin pääkaupunkiseudulla vastavoimaa HJK:lle sekä pelillisesti että ilmiönä. Vaikka Honka voittikin vielä hopeaa kausilla 2009 ja 2013, alkoi vuonna 2009 kuitenkin HJK:n ennätykselliseksi muodostunut kuuden kultamitalin putki. Vuoden 2011 liigamestaruuden HJK voitti vielä kaikkien aikojen suurimmalla marginaalilla, 24 pisteen erolla.

Seurojen talousvaikeudet aiheuttivat kuitenkin jälleen ongelmia pääsarjassa. Vuonna 2011 Wilson Raj Perumalin ympärille kehittyi laaja Veikkausliigaa koskenut sopupelitutkimus. Ottelufiksariksi paljastunut Perumal oli tehnyt satojentuhansien eurojen sijoituksen Tampere Unitediin, minkä lisäksi tutkimus koski myös Rovaniemen Palloseuraa. Keskusrikospoliisin tutkimuksen seurauksena useat RoPS:n afrikkalaispelaajat vangittiin sekä tuomittiin rangaistuksiin ja Tampere United suljettiin pois sarjasta. Talousvaikeuksiin ajautuivat myös FC Honka, joka luopui sarjapiakasta kauden 2014 jälkeen ja MyPA, jonka rahoitus hiipui kun seuraa tukenut Myllykoski-yhtiö myytiin UPM:lle. MyPa:n liigalisenssi evättiin tammikuussa 2015.

 Ammattimaisten olosuhteiden aika (2015–) 
Kaudella 2015 Suomen mestarien listaan lisättiin uusi nimi. Ensimmäisellä liigakaudellaan 2014 hopealle yltänyt Seinäjoen Jalkapallokerho kirkasti mitalinsa kultaiseksi Simo Valakarin johtamana. SJK:n menestys käynnisti Veikkausliigassa myös uusien stadionhankkeiden kauden. Ensimmäisen uudet stadionit rakentuivat pohjalaismaakuntiin: Seinäjoelle rakentui vuonna 2016 paikallisten yrittäjien voimin uusi jalkapallostadion, jota seurasi samana vuonna Vaasan uusi Hietalahden jalkapallostadion. Stadionsuunnitelmia syntyi pian myös Kokkolassa, Pietarsaaressa, Kuopiossa, Oulussa, Lahdessa ja Espoossa. Seuraavana uusista stadioneista toteutui Tampereen Tammelan stadion, joka avattiin vuonna 2024. Pietarsaaren Project Liv Arena valmistuu kesällä 2025.

Seuraavalla kaudella Veikkausliigan mestariksi nousi niin ikään ensikertalainen, sarjassa kaudesta 2005 pelannut ahvenanmaalainen IFK Mariehamn. Maarianhaminalaisten mestaruutta pidettiin suurena altavastaajan tekemänä yllätyksenä, joka huomioitiin laajasti myös maailmalla. Seinäjoen ja Maarianhaminan jälkeen HJK palasi Mika Lehkosuon johtamana mestaruuskantaan tuplamestaruudellaan vuosina 2017–2018. Kaudesta 2017 lähtien kahdeksan perättäistä mitalia ottanut Kuopion Palloseura nousi HJK:n haastajaksi ja voitti mestaruuden vuonna 2019 Jani Honkavaaran johtamana.

Kaudella 2020 Veikkausliigaan vaikutti kansainvälinen koronapandemia, jonka vuoksi sarjakausi aloitettiin poikkeuksellisesti vasta heinäkuussa. 2020-luvun alkupuolta sarjaa on hallinnut HJK, joka voitti neljä mestaruutta putkeen vuosina 2020–2023. HJK:n suurimpana haastajana on ollut KuPS, joka kauden 2020 pronssin jälkeen nousi kolme kertaa peräkkäin hopealle kausilla 2021–2023 ja mestaruuteen vuonna 2024.

Sarjajärjestelmä
Veikkausliigassa on kaudella 2024 12 joukkuetta. Liigassa ottelun voitosta saa kolme pistettä ja tasapelistä yhden pisteen. 

Liigan mestari pääsee Mestarien liigan karsintojen toiselle karsintakierrokselle. Toiseksi sijoittunut ja eurolopputurnauksen voittanut joukkue pääsevät Konferenssiliigan karsintojen ensimmäiselle karsintakierrokselle. Liigan viimeiseksi sijoittunut joukkue tippuu Ykkösliigaan ja toiseksi viimeiseksi sijoittunut karsii liigapaikasta Ykkösliigan nousukarsinnan voittanutta joukkuetta vastaan kaksiosaisessa liigakarsinnassa.

Osallistuvilta seuroilta vaaditaan muun muassa taloudellisia edellytyksiä sekä olosuhdeohjelman pykälien täyttämistä liigalisenssin myöntämiseksi.

Mikäli sarjan päätyttyä joukkueet ovat tasoissa, paremmuuden ratkaisee:

 a) Maaliero eli tehtyjen ja päästettyjen maalien erotus.

 b) Tehtyjen maalien lukumäärä.

 c) Kaikkien a) ja b) kohdan soveltamisen jälkeen jäljellä olevien tasapisteisiin päätyneiden joukkueiden keskinäisten ottelujen 1) pisteet, 2) maaliero, 3) tehdyt maalit.

 d) Jos c-kohdan soveltamisen jälkeen kahden tai useamman joukkueen kesken ei sijoitusta voida määritellä, ratkaisee näiden joukkueiden keskinäinen ottelu tai ottelut.

 e) Arpa.

 Runkosarja 
Joukkueet pelaavat kaksinkertaisen (yksi ottelu jokaista joukkuetta vastaan koti- ja vieraskentällä) runkosarjan. Runkosarja kestää huhtikuusta syyskuuhun.

 Mestaruus- ja haastajasarjat 
Runkosarjassa kuusi parhaiten sijoittunutta joukkuetta pelaavat yksinkertaisen (yksi ottelu jokaista joukkuetta vastaan koti- tai vieraskentällä) mestaruussarjan. Kuusi heikoiten sijoittunutta joukkuetta taas pelaavat yksinkertaisen haastajasarjan. Mestaruus- ja haastajasarjat pelataan syys-lokakuussa.

Mestaruussarjan ensimmäiseksi sijoittunut joukkue on Veikkausliigan mestari. Haastajasarjan viimeiseksi jäänyt joukkue tippuu Ykkösliigaan.

Hallinto

Liigaa hallinnoi Jalkapalloliiga ry, jonka hallituksen puheenjohtajana on marraskuusta 2020 lähtien toiminut Kaarlo Kankkunen. Hallituksessa istuu yksi jäsen kustakin liigaseurasta. Liigan toimitusjohtaja on Timo Marjamaa. Liigan toimisto sijaitsee Helsingissä Töölön jalkapallostadionin tiloissa. Alempien sarjatasojen toiminnasta vastaa Palloliitto ja sen piirit.

Liigalla on päätäntävalta muun muassa markkinointi- ja televisiointisopimuksistaan. Sarjajärjestelmän hyväksyy Palloliitto liigan esityksestä (sopimus vuodelta 2001). Seurojen liigalisenssien myöntämisestä päättää liigahallituksen ja Palloliiton liittohallituksen yhteinen liigalisenssikomitea.

Palloliitto ja Veikkausliiga allekirjoittivat 24. joulukuuta 2015 kausia 2016–2020 koskevan sopimuksen jalkapallon ylimmän sarjatason (Veikkausliiga) järjestämisestä. Sopimuksen sisältö on Palloliiton ja Veikkausliigan asettamien työryhmien esitysten mukainen.

Liiga on eurooppalaisten jalkapallon ammattilaisliigojen yhteistyöjärjestön European Leaguesin jäsen.

 Puheenjohtajat 

 Kari Kontuniemi 1989–1991
 Matti Pelttari 1991–1996
 Olli Rehn 1996–1997
 Ari Lahti 1997–2001
 Jussi Sarvikas 2001–2005
 Hannu Rautiainen 2005–2010
 Lasse Lehtinen 2010–2017
 Matti Apunen 2017–2020
 Kaarlo Kankkunen 2020–

 Toimitusjohtajat 

 Jukka Suominen 1989–1997
 Mika Eskola 1997–2000
 Jan Walden 2000–2010
 Timo Marjamaa 2010–

 Logot 

 Joukkueet kaudella 2026 

 Joukkue Kaupunki Perustettu Päävalmentaja Kapteeni AC Oulu Oulu 2002  Mikko Isokangas  Niklas Jokelainen FC Inter Turku 1990  Vesa Vasara  Juuso Hämäläinen FC Lahti Lahti 1996  Gonçalo Pereira  Matias Vainionpää FF Jaro Pietarsaari 1965  Niklas Vidjeskog  Sergei Eremenko HJK Helsinki 1907  Miika Nuutinen  Daniel O’Shaughnessy IF Gnistan Helsinki 1924  Jussi Leppälahti  Jukka Raitala IFK Mariehamn Maarianhamina 1919  Bruno Romão  Pontus Lindgren Ilves Tampere 1931  Joonas Rantanen  Otso Virtanen KuPS Kuopio 1923  Jarkko Wiss  Petteri Pennanen SJK Seinäjoki 2007  Stevie Grieve  Rasmus Karjalainen TPS Turku 1922  Ivan Piñol  Atte Sihvonen VPS Vaasa 1924  Jussi Nuorela  Jesper Engström

 Stadionit kaudella 2026 
+JoukkueKaupunkiKotikenttäKapasiteettiKuvaAC OuluOuluRaatin stadion4 400kehyksetön|150x150pxFC Inter
TPSTurkuVeritas Stadion9 372kehyksetön|150x150pxFF JaroPietarsaariProject Liv Arena3 600HJKHelsinkiTöölön jalkapallostadion10 770kehyksetön|150x150pxIF GnistanHelsinkiOulunkylän jalkapallostadion2 200kehyksetön|150x150pxIFK MariehamnMaarianhaminaWiklöf Holding Arena1 635kehyksetön|150x150pxIlvesTampereTammelan stadion8 000kehyksetön|150x150pxFC LahtiLahtiLahden stadion7 450kehyksetön|150x150pxKuPSKuopioKuopion keskuskenttä5 000kehyksetön|150x150pxSJKSeinäjokiOmaSp Stadion5 817kehyksetön|150x150pxVPSVaasaHietalahden jalkapallostadion6 009kehyksetön|150x150px

 Entiset joukkueet 

 Espoo: FC Honka
 Helsinki: Atlantis, FinnPa, HIFK, Jokerit, PK-35, Ponnistus, Viikingit
 Hämeenlinna: FC Hämeenlinna
 Jyväskylä: JJK
 Kemi: PS Kemi
 Kokkola: KPV
 Kouvola: MYPA
 Kotka: FC KTP
 Kuusankoski: Kumu
 Lahti: Kuusysi, Reipas
 Mikkeli: MP
 Oulu: OTP, FC Oulu
 Pori: FC Jazz (aik. PPT)
 Rovaniemi: RoPS
 Seinäjoki: TP-Seinäjoki
 Tampere: TPV, TamU
 Tornio: TP-47
 Vantaa: Allianssi, PK-35 Vantaa

Mestaruuspatsas
Liigan mestaruuspatsas on naantalilaisen taiteilijan Timo Iivosen suunnittelema ja toteuttama, ja se on ollut käytössä ensimmäisestä liigakaudesta 1990 lähtien. 15 kilogrammaa painava ja 80 senttimetriä korkea patsas esittää kahta jalkapalloilijaa pallontavoittelutilanteessa. Patsas on hitsattu yhteen noin 300 osasta. 

2000-luvun alkuun asti patsas tunnettiin nimellä Futura-patsas yhteistyökumppani Nesteen mukaan, mutta sittemmin patsaasta on käytetty vain nimeä Veikkausliigan mestaruuspatsas. Taiteilija Iivonen työskenteli liigan perustamisen aikoihin Naantalin Neste-huoltoasemalla, mitä kautta patsasprojekti tuli hänen toteutettavakseen.

 Talous 
 Joukkueiden pelaajabudjetit kaudella 2025 
 Joukkue  Pelaajabudjetti (€) HJK 2 600 000 KuPS 1 200 000IF Gnistan955 000Ilves950 000FC Inter900 000 SJK 890 000  AC Oulu 800 000 FC Haka 745 000VPS690 000 IFK Mariehamn 520 000 FC KTP 496 500FF Jaro475 000
Lähde:

Televisio ja radio
Veikkausliigan televisio-oikeudet koostuvat sekä kotimaan, että ulkomaan oikeuksista. Tällä hetkellä voimassa oleva sopimus käsittää kaudet 2023-2027. Helsingin Sanomien tietojen mukaan sopimuksen vuotuinen arvo on yhteensä viisi miljoonaa euroa, joista kolme miljoonaa euroa tulee kotimaan oikeuksista ja kaksi miljoonaa euroa ulkomaan oikeuksista. Jokainen Veikkausliigaseura saa siis televisio-oikeuksista rahaa vuosittain noin 400 000 euroa.

Veikkausliigan kotimaan televisio-oikeudet on omistanut vuodesta 2015 Sanoma Media Finland, jonka Ruutu+-palvelussa näytetään kaikki Veikkausliiga-ottelut. Lisäksi liigan otteluita näytetään Ylen kanavilla, joka näyttää kaudessa 6-7 ottelua Nelonen Median kanssa tehdyn sopimuksen mukaisesti.

Veikkausliigan kansainväliset televisio-oikeudet on omistanut vuodesta 2023 lähtien saksalaistaustainen Onefootball-jalkapallomediayhtiö.

Aikaisemmin liigaa on televisioitu ainakin Ylen, Nelosen, Urheilukanavan, Canal+:n, URHOtv:n ja Kutosen kanavilla sekä Veikkauksen VeikkausTV-verkkopalvelussa. Liigan ja Urho-TV:n välinen televisiointisopimus kattoi kaudet 2010–2014 ja oli Yle Urheilun tietojen mukaan arvoltaan noin kuusi miljoonaa euroa. Urho-TV lopetti toimintansa huhtikuussa 2014, ja sillä oli ollut jo aiemmin vaikeuksia täyttää sopimuksen mukaisia maksuja.

Radiossa liigan ottelutapahtumia seurattiin vuoteen 2018 asti Yle Puheen Jalkapallokierroksessa.

Tilastoja
Mestarit

Kausittain

 1990: HJK
 1991: Kuusysi
 1992: HJK
 1993: FC Jazz
 1994: TPV
 1995: Haka
 1996: FC Jazz
 1997: HJK
 1998: Haka
 1999: Haka
 2000: Haka
 2001: TamU
 2002: HJK
 2003: HJK

 2004: Haka
 2005: MyPa
 2006: TamU
 2007: TamU
 2008: FC Inter
 2009: HJK
 2010: HJK
 2011: HJK
 2012: HJK
 2013: HJK
 2014: HJK
 2015: SJK
 2016: IFK Mariehamn
 2017: HJK

 2018: HJK
 2019: KuPS
 2020: HJK
 2021: HJK
 2022: HJK
 2023: HJK
 2024: KuPS
 2025: KuPS
 2026:

Joukkueittain
+JoukkueMestaruudet HJK 17 Haka 5 TamU 3 KuPS FC Jazz 2 Kuusysi 1 TPV MyPa FC Inter SJK IFK Mariehamn

Maalikuninkaat

 Kausi  Pelaaja  Joukkue  Maalit 1990   Marek Czakon  Ilves  16¹ 1991   Kimmo Tarkkio  Haka  23 1992   Luiz Antônio Ismo Lius  JazzHJK  21 1993   Antti Sumiala  Jazz  20 1994   Dionísio  TPV  17 1995    Valeri Popovitš  Haka  21 1996   Luiz Antônio  Jazz  17 1997   Rafael  HJK  11 1998   Matti Hiukka  RoPS  11 1999   Valeri Popovitš  Haka  23 2000   Shefki Kuqi  Jokerit  19 2001   Paulus Roiha  HJK  22 2002   Mika Kottila  HJK  18 2003   Saku Puhakainen  MyPa  14 2004   Antti Pohja  TamU  16 2005   Juho Mäkelä  HJK  16 2006   Hermanni Vuorinen  Honka  16 2007   Rafael  Lahti  14 2008   Aleksandr Kokko Henri Myntti  HonkaTamU  13 2009   Hermanni Vuorinen  Honka  16 2010   Juho Mäkelä  HJK  16 2011   Timo Furuholm  Inter  22 2012   Irakli Sirbiladze  Inter  17 2013   Tim Väyrynen  Honka  17 2014   Jonas Emet Luis Solignac  JaroIFK Mariehamn  14 2015   Aleksandr Kokko  RoPS  17 2016   Roope Riski  SJK  17 2017   Aleksei Kangaskolkka  IFK Mariehamn  16 2018   João Klauss  HJK  21 2019   Filip Valenčič Inter  16 2020   Roope Riski  HJK  16 2021   Benjamin Källman Tuco  InterSJK  14 2022   Lee Erwin  Haka  20 2023   Bojan Radulović  HJK  18 2024   Ashley Coffey Jaime Moreno  AC OuluSJK  12² 2025   Kasper Paananen  SJK  18

¹ Kimmo Tarkkio pääsi samaan maalimäärään pudotuspelien jälkeen.

² Jaime Moreno pääsi samaan maalimäärään Ashley Coffeyn kanssa Eurolopputurnauksen jälkeen.

 20-vuotistähdistöjoukkue 

Liiga ja Veikkaus valitsivat liigan 20-vuotisjuhlavuonna 2009 liigan siihenastisen historian tähdistöjoukkueen. 11 pelaajan lisäksi valittiin valmentaja, joukkueenjohtaja ja erotuomari.

 Maalivahti:  Mikko Kavén
 Keskuspuolustaja:  Ville Nylund
 Keskuspuolustaja:  Harri Ylönen
 Laitapuolustaja:  Toni Huttunen
 Laitapuolustaja:  Juuso Kangaskorpi
 Keskikenttäpelaaja:   Alexei Eremenko
 Keskikenttäpelaaja:  Janne Lindberg
 Keskikenttäpelaaja:  Antti Pohja
 Keskikenttäpelaaja:  Jarkko Wiss
 Hyökkääjä:   Valeri Popovitš
 Hyökkääjä:  Rafael
 Valmentaja:  Keith Armstrong
 Joukkueenjohtaja:  Markku Peltoniemi
 Erotuomari:  Jouni Hyytiä

Eniten otteluita pelanneet
Tilanne kauden 2024 jälkeen.

  Pelaaja  Joukkue  Kaudet  Ottelut 1.   Toni Huttunen  MyPa  1992–2009  441 2.   Mikko Hauhia  FC Lahti, HJK  2003–2019  416 3.   Ari Nyman  FC Inter  2000–2018  406 4.    Valeri Popovitš  TPV, Ilves, FC Haka, HJK  1993–2009  395 5.   Saku Puhakainen  FC Kuusysi, TPS, MyPa  1995–2009  382 6.   Tommi Kautonen  Reipas, FC Haka, MyPa, VPS, FC Lahti  1990–2006  376 7.   Juuso Kangaskorpi  MP, MyPa, VPS, FC Haka  1993–2008  373 8.   Tuomas Aho  HJK, Mypa, HIFK  1999–2017  371 9.    Alexei Eremenko  FF Jaro, HJK  1991–2005  360 10.   Aarno Turpeinen  OTP, FC Oulu, RoPS, HJK  1990–2004  358  Henri Lehtonen  FC Inter  2000–2017  358  Rafael  HJK, FC Jazz, FC Lahti  1997–2016  358

Eniten maaleja tehneet
Tilanne kauden 2025 jälkeen.
  Pelaaja  Joukkue  Kaudet  Maalit 1.    Valeri Popovitš   TPV, Ilves, Haka, HJK  1993–2009  166 2.   Rafael  HJK, Jazz, Lahti  1997–2016  136 3.   Saku Puhakainen  Kuusysi, TPS, MyPa  1995–2009  114 4.   Juho Mäkelä  HJK, SJK, IFK Mariehamn, VPS, HIFK, PS Kemi  2003–2018  111 5.   Roope Riski  TPS, SJK, HJK, Ilves  2010–  95 6.   Luiz Antônio  Jazz, HJK, MyPa  1992–2003  94 7.   Antti Pohja  Kuusysi, MyPa, FinnPa, Jokerit, TPV, VPS, TamU, HJK  1994– 2010  87 8.   Timo Furuholm  Jazz, Inter  2003–2021  85  Jari Vanhala  Jaro, HJK, FinnPa, Inter  1991–1999  85 10.   Ismo Lius  HJK, Kuusysi, RoPS, MyPa, Lahti  1991–1999  84

Erotuomarit
Tilanne 24.8.2025.+

  Erotuomari  Kaudet  Ottelut 1.  Antti Munukka  2007–  285 2.  Petteri Kari  1997–2016  274 3.  Dennis Antamo  2010–  255 4.  Mattias Gestranius  2006–  231 5.  Jouni Hyytiä  1996–2012  228 6.  Ville Nevalainen  2011–  209 7.  Mikko Vuorela  1994–2008  203 Jari Järvinen  2010–  203 9.  Tony Asumaa  1998–2012  186 10.  Tero Nieminen  2003–2015  168

 Yleisömäärät
 Kausi Yleisökeskiarvo Kausi Yhteensä19901 322439 53019911 904376 90419921 990393 99019932 491398 60219941 886343 26119952 161393 25619962 289372 24019972 045276 06619982 110284 79919991 943333 18620002 149425 55720012 238443 09220021 973315 76020032 352428 13220042 615476 00520052 695490 54620062 910456 96820072 975538 51520082 631478 91720092 388434 77820102 224403 87920112 160427 74620122 036403 24320132 287452 83320142 045405 03720152 574509 70720162 551505 12320172 478490 71420182 308457 03520192 620424 42420201 581208 75620211 315213 02520221 894306 86920232 705438 31020242 919487 47320253 144556 401

 Maratontaulukko 
Tilanne kauden 2022 jälkeen (kausilla 2015-2018 pelattiin vuosittain 198 ottelua, maaleja sarjataulukossa vuonna 2015: 448Helsingin Sanomat 26.10.2015 s. A 31Läht, vuonna 2016: 459, vuonna 2017: 542, vuonna 2018: 490 (huom. Kuusysin ottelut eivät löydy tuloslähteestä kotijoukkuenimellä, pitää etsiä vastustajien otteluista). Veikkausliigaotteluita 1990 – 2014 on pelattu yht. 4452 kpl + 4×198 (2015-2018). Otteluiden maalisumma (1990-2014) taulukossa on yhteensä 11952 maalia + 448 + 459 + 542 + 490 (2015-2018). Protestilla ratkenneet ottelut on taulukossa esitetty 3-0/0-3 –tuloksin, ks. taulukon alla luettelo niistä. Pisteet on laskettu 3 p voitosta ja 1 p tasapelistä (myös kaudelta 1990, jolloin oli vielä käytössä 2 p voitosta pistejärjestelmä; se muuttui 3 p:een 1991).

  Seura Kaudet O V T H TM PM P 1. HJK 33 947 529 241 177 1660 835 1828 2. Haka 25 688 313 156 219 1029 814 1095 3. FC Inter 26 751 291 190 270 1042 933 1063 4. MyPa 23 657 293 167 197 949 713 1046 5. TPS 25 704 249 178 277 928 977 925 6. KuPS 24 691 246 170 275 893 986 908 7.FC Lahti  23 663 234 186 243 832 870 888 8. RoPS 25 729 229 177 323 828 1036 864 9. VPS 23 669 222 180 267 790 862 846 10. Jaro 22 621 192 162 267 758 901 738 11.  IFK Mariehamn 18 521 182 139 200 656 728 685 12.  Honka 14 396 173 116 107 629 458 635 13.  Ilves 15 424 154 105 165 547 600 567 14. Jazz (aik. PPT) 14 397 145 111 141 573 563 546 15. TamU 11 301 146 72 83 435 329 510 16.  SJK 9 268 111 64 93 332 298 397 17.  Kuusysi 6 169 79 36 54 258 228 273 18.  MP 7 189 59 46 84 212 266 223 19.  FinnPa 6 162 56 50 56 206 214 218 20. HIFK 7 202 52 61 89 226 303 217 21.  FC KTP (aik. FC KooTeePee) 8 214 48 47 119 210 364 191 22.  JJK 6 184 47 44 93 232 333 185 23.  Allianssi 4 107 44 27 36 151 157 159 24.  Jokerit 4 121 41 35 45 151 150 158 25. TPV 4 109 34 24 51 140 174 126 26. AC Oulu  4 106 30 24 52 126 180 114 27.  PS Kemi 3 99 24 19 56 96 166 91 28.  FC Hämeenlinna 3 74 13 23 38 76 133 62 29.  FC Oulu 2 59 15 14 30 74 110 59 30.  PK-35 2 60 15 18 27 68 89 57 31. Kotkan TP  2 62 13 17 32 58 99 56 32.  OTP 2 55 11 18 26 49 85 51 33.  KPV 2 49 13 7 29 47 79 46 34.  Atlantis 1 33 12 9 12 45 47 45 35. TP-47 2 52 12 8 32 56 91 44 36.  Reipas 2 55 9 11 35 52 139 38 37. TP-Seinäjoki 1 27 5 12 10 22 34 27 38.  Viikingit 1 26 5 8 13 25 44 23 39.  Ponnistus 1 26 6 3 17 19 63 21 40.  Kumu 1 22 1 7 14 13 43 10 yht. sarakesumma 411 11 628 4 353 2 982 4 354 15 493 15 494 16 035

Erikoisuudet:

- Jälkikäteen muutetut otteluiden tulokset (taulukkoon laskettu joko 0–3 tai 3–0)
29.6.1994  Kuusysi–TPV tulokseksi 0–3 (TPV:n vastalausevoitto, ottelu päättyi 1–0)
21.4.2013 ottelu RoPS–FC Lahti tulokseksi 3–0 (RoPS:n vastalausevoitto, ottelu päättyi 1–1).
13.4.2014 ottelu MIFK–VPS tulokseksi 0–3 (IFK:lla 13 pelipassitonta pelaajaa, ottelu päättyi 1–0). 
26.10.2014 HJK–RoPS tulokseksi 3–0 (RoPS:n Mika Mäkitalo pelioikeudeton, ottelu päättyi 0–3) 
21.8.2022 ottelu AC Oulu–FC Inter tulokseksi 0–3 (FC Interin vastalausevoitto, ottelu päättyi 1–0).

- vuoden 1990 pudotuspelien rp-ratkaisuun päättyneet ottelut on esitetty maalien osalta 90 min tulos, voitto/häviö on rp-ratkaisun mukainen (näin ratkaistuja otteluita on yht. 5, joista HJK ja Kuusysi kumpikin 2, yksi Haka, KuPS, MP, Reipas, RoPS ja TPS).
Taulukossa ei ole esitetty play-offs-ottelua 9.9.1990 RoPS-MP 3–4rp (0–0, 90 min) (ei lasketa VL-otteluksi, koska ottelu uusittiin).

 Sijoitukset kausittain 

  Seura Perustettu Kaudet  90  91  92  93  94  95  96  97  98  99  00  01  02  03  04  05  06  07  08  09  10  11  12  13  14  15  16  17  18  19  20  21 22   23  24  25   1.  HJK 1907 36  1.  5.  1.  3.  3.  3.  9.  1.  4.  2.  4.  2.  1.  1.  6.  2.  2.  7.  4.  1.  1.  1.  1.  1.  1.  3.  2.  1.  1.  5.  1.  1.  1.  1.  3.  5. 2.  Inter1990 29  –  –  –  –  –  –  6.  10.  –  5.  7.  5.  6.  7.  4.  5.  10.  9.  1.  5.  6.  2.  2.  9.  9.  4.  11.  9.  7.  2.  2.  4.  5.  6.  7.  2. 3.  Haka1934 28  8.  3.  6.  10.  6.  1.  11.  –  1.  1.  1.  4.  3.  2.  1.  4.  3.  2.  8.  6.  8.  10.  12.  –  –  –  –  –  –  –  10.  8.  4.  9.  6.  12. 4.  KuPS1923 27  6.  10.  12.  –  14.  –  –  –  –  –  –  8.  9.  14.  –  10.  13.  –  13.  12.  2.  6.  10.  7.  7.  9.  7.  2.  3. 1.  3.  2.  2.  2.  1.  1. 5.  VPS1924 26  –  –  –  –  –  10.  7.  2.  2.  11.  10  6.  11.  –  –  –  9.  10.  11.  8.  10.  9.  8.  3.  4.  10.  4.  8.  6.  12.  –  –  8.  3.  5.  9. 6.  TPS1922 25  7.  9.  9.  8.  8.  6.  3.  4.  6.  9.  11.  –  –  9.  5.  9.  7.  3.  6.  3.  3.  5.  3.  8.  12.  –  –  –  11.  –  11.  –  –  –  –  – 7.  RoPS1950 25  5.  7.  7.  7.  5.  9.  8.  6.  8.  8.  9.  12.  –  –  12.  13.  –  –  10.  14.  –  12.  –  11.  10.  2.  6.  7.  2.  10.  12.  –  –  –  –  – 8.  Lahti1996 25  –  –  –  –  –  –  –  –  –  10.  8.  9.  8.  5.  7.  6.  8.  8.  3.  11.  14.  –  5.  5.  3.  5.  8.  4.  8.  8.  6.  7.  11.  10.  11.  – 9. MyPa1947 23  –  –  4.  2.  2.  2.  2.  5.  7.  3.  3.  3.  2.  4.  8.  1.  6.  5.  5.  9.  9.  8.  6.  6.  8.8 –  –  –  –  –  –  –  –  –  –  – 10.  Jaro1965 23  –  4.  5.  11.  7.  5.  5.  8.  10.  –  –  –  7.  8.  11.  11.  12.  11.  9.  10.  5.  11.  11.  10.  6.  12.  –  –  –  –  –  –  –  –  –  7. 11. IFK Mariehamn1919 21  –  –  –  –  –  –  –  –  –  –  –  –  –  –  –  12.  5.  6.  12.  4.  12.  7.  4.  4.  5.  6.  1.  5.  10.  6.  9.  10.  10.  11.  10.  8. 12.  Ilves1931 18  9.  6.  8.  12.  12.  7.  10.  –  –  –  –  –  –  –  –  –  –  –  –  –  –  –  –  –  –  8.  5.  3.  5.  4.  5.  5.  9.  8.  2.  3. 13.  Honka1957 15  –  –  –  –  –  –  –  –  –  –  –  –  –  –  –  –  4.  4.  2.  2.  4.  4.  7.  2.  11.7 –  –  –  4.  3.  4.  9.  3.  5.9  –  – 14. Jazz / PPT1934 14  –  8.  3.  1.  4.  4.  1.  7.  5.  6.  5.  10.  12.  12.  13.  –  –  –  –  –  –  –  –  –  –  –  –  –  –  –  –  –  –  –  –  – 15.  SJK2007 12  –  –  –  –  –  –  –  –  –  –  –  –  –  –  –  –  –  –  –  –  –  –  –  –  2.  1.  3.  6.  9.  9.  7.  3.  6.  4.  4.  4. 16.  TamU1998 11  –  –  –  –  –  –  –  –  –  –  6.  1.  5.  3.  3.  3.  1.  1.  7.  7.  7.6 –  –  –  –  –  –  –  –  –  –  –  –  –  –  – 17.  KooTeePee / KTP1999 10  –  –  –  –  –  –  –  –  –  –  –  –  –  13.4 9.  8.  11.  12.  14.  –  –  –  –  –  –  11.  –  –  –  –  –  12.  –  12.  –  11. 18.  MP1929 7  3.  2.  10.  9.  11.  11.  12.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 19. AC Oulu2002 7  –  –  –  –  –  –  –  –  –  –  –  –  –  –  –  –  –  14.  –  –  11.6 –  –  –  –  –  –  –  –  –  –  11.  7.  7.  9.  10. 20.  HIFK1897  7  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  7.  10.  11.  –  7.  8.  6.  12.  –  –  – 21.  Kuusysi1934 6  2.  1.  2.  4.  9.  13.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 22.  FinnPa †1965 6  –  –  –  5.  10.  8.  4.  3.  9.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 23.  JJK1992 6  –  –  –  –  –  –  –  –  –  –  –  –  –  –  –  –  –  –  –  13.  13.  3.  9.  12.  –  –  –  12.  –  –  –  –  –  –  –  – 24.  TPV1930 4  –  –  –  6.  1.  12.  –  –  –  12.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 25.  Jokerit †1999 4  –  –  –  –  –  –  –  –  –  4.  2.  11.  –  10.4 –  –  –  –  –  –  –  –  –  –  –  –  –  –  –  –  –  –  –  –  –  – 26.  Allianssi †2002 4  –  –  –  –  –  –  –  –  –  –  –  –  4.  6.  2.  7.5 –  –  –  –  –  –  –  –  –  –  –  –  –  –  –  –  –  –  –  – 27.  Hämeenlinna 1991 3  –  –  –  –  –  –  –  –  –  –  –  –  10.  11.  14.  –  –  –  –  –  –  –  –  –  –  –  –  –  –  –  –  –  –  –  –  – 28.  PS Kemi1999  3  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  9.  10.  12.  –  –  –  –  –  –  – 29.  Reipas1962 2  4.  12.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 30.  OTP 1946 2  10.  11.1  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 31.KPV1930 2  11.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  11.  –  –  –  –  –  – 32. FC Oulu †1992 2  –  –  11.  –  13.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 33.  Kotkan TP †1927 2  –  –  –  –  –  –  –  –  –  7.  12.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 34. TP-471947 2  –  –  –  –  –  –  –  –  –  –  –  –  –  –  10.  14.  –  –  –  –  –  –  –  –  –  –  –  –  –  –  –  –  –  –  –  – 35. Gnistan1924 2  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  8.  6. 36.  Kumu1964 1  12.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 37.  Ponnistus1887 1  –  –  –  –  –  14.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 38. TP-Seinäjoki 1955 1  –  –  –  –  –  –  –  9.  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 39. PK-351935 1  –  –  –  –  –  –  –  –  3.2 –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  – 40. Atlantis1995 1  –  –  –  –  –  –  –  –  –  –  –  7.3 –  –  –  –  –  –  –  –  –  –  –  –  –  –  –  –  –  –  –  –  –  –  –  – 41.  Viikingit1965 1  –  –  –  –  –  –  –  –  –  –  –  –  –  –  –  –  –  13.  –  –  –  –  –  –  –  –  –  –  –  –  –  –  –  –  –  – 42. PK-35 Vantaa †2009 1  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  12.  –  –  –  –  –  –  –  –  – 43. EIF1905 1  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  –  12.  –

Huomautukset
† Ovat edesmenneitä jalkapalloseuroja, tieto perustuu wikipedian ko. seura-artikkelissa esitettyyn.

1 OTP ja OLS yhdistivät edustusjoukkueensa ja perustivat FC Oulun, jolle OTP:n sarjapaikka siirrettiin.
2 Hjallis Harkimo osti PK-35:n edustusjoukkueen ja perusti Jokerit, jolle PK-35:n sarjapaikka siirrettiin.
3 Atlantis teki konkurssiin, ja sen sarjapaikka siirrettiin uudelle seuralle Allianssille.
4 Jokerit lopetti toimintansa, ja sen sarjapaikan sai putoajajoukkue KooTeePee.
5 Allianssin liigalisenssihakemus hylättiin, ja seura lopetti toimintansa.
6 TamU suljettiin liigasta talousepäselvyyksien vuoksi, ja seura lopetti toimintansa. AC Oulun liigalisenssihakemus hylättiin, ja seura jatkoi toimintaansa Ykkösessä.
7 Honka oli säilyttänyt liigapaikkansa kentällä, mutta menetti sen valtataistelun takia kabineteissa. 22.12.2014 vapautunut liigapaikka myönnettiin KTP:lle.
8 MYPA:lla ei nähty olevan taloudellisia edellytyksiä selviytyä Veikkausliigakaudesta 2015, ja lisenssi jätettiin myöntämättä. 9.1.2015 ilmoitettiin, että liigapaikka annetaan Ilvekselle.
9
Honka jäi ilman liigalisenssiä kaudelle 2024 taloudellisista syistä. Liigapaikan sai liigakarsinnassa hävinnyt Gnistan.

Katso myös
Kansallinen liiga
IS-tähtikisa
Veikkausliigan legendat
Vuoden liigapelaaja
Vuoden liigavalmentaja

Lähteet

Viitteet

Kirjallisuutta




Aiheesta muualla
Veikkausliigan sivusto
Veikkausliigan tilastohistoria
Veikkausliigan verkkonäyttely Urheilumuseon sivustolla 
Kuntopuntari, Suomalaista jalkapalloa tilastoina
Veikkausliigan tulokset
RSSSF: Suomen korkeimman sarjatason tilastot kautta aikojen 
RSSSF: Suomen korkeimman sarjatason maratontaulukko 

*
Luokka:Seulonnan keskeiset artikkelit